CELEX: 62015TN0751
Language: da
Date: 2015-12-21 00:00:00
Title: Sag T-751/15: Sag anlagt den 21. december 2015 — Contact Software mod Kommissionen

22.2.2016   
            
            
               DA
            
            
               Den Europæiske Unions Tidende
            
            
               C 68/39
            
         Sag anlagt den 21. december 2015 — Contact Software mod Kommissionen
   (Sag T-751/15)
   (2016/C 068/50)
   Processprog: tysk
   
      Parter
   
   
      Sagsøger: Contact Software GmbH (Bremen, Tyskland) (ved advokat J.-M. Schultze, S. Pautke og C. Ehlenz)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelse C(2015) 7006 final i sag AT.39846 — CONTACT/Dassault & PTC af 9. oktober 2015 erklæres ugyldig.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ved nærværende søgsmål har sagsøgeren nedlagt påstand om ugyldighedserklæring af afgørelse C(2015) 7006 final i sag AT.39846 — CONTACT/Dassault & PTC af 9. oktober 2015, hvorved der blev givet afslag på sagsøgerens klage af 18. november 2010 i henhold til artikel 7, stk. 2, i forordning (EF) nr. 773/2004 (1).
   Til støtte for søgsmålet har sagsøgeren fremsat fire anbringender.
   
               1.
            
            
               Første anbringende: Fejlagtig definition af de berørte markeder
               
                           —
                        
                        
                           Sagsøgeren har anført, at Kommissionen har begået retlige fejl og foretaget åbenbart urigtige skøn i forbindelse med fortolkningen og anvendelsen af artikel 102 TEUF, idet den ikke tog hensyn til sagsøgerens henvisninger og argumenter for en mere snæver afgrænsning af de berørte markeder, der på den ene side kunne udgøres af selvstændige markeder for specifik software »Computer Aided Design« (herefter CAD) til særlige leverandører eller i det mindste High-End-CAD-Software til bilproducenter og bilapplikationsleverandører og på den anden side et marked for interfaceinformationer om hver leverandørs CAD-software.
                        
                     
         
               2.
            
            
               Andet anbringende: Tilsidesættelse af artikel 102 TEUF
               
                           —
                        
                        
                           Sagsøgeren har anført, at Kommissionen har vurderet de berørte virksomheders dominerende stilling åbenbart fejlagtigt, hvilket først og fremmest er begrundet i den allerede anførte fejlagtige markedsafgrænsning.
                        
                     
         
               3.
            
            
               Tredje anbringende: Tilsidesættelse af begrundelsespligten
               
                           —
                        
                        
                           Inden for rammerne af det tredje anbringende har sagsøgeren anført, at afslaget på dennes klage ikke er blevet tilstrækkeligt begrundet.
                        
                     
         
               4.
            
            
               Fjerde anbringende: Fejlagtigt skøn
               
                           —
                        
                        
                           Med det fjerde anbringende har sagsøgeren gjort gældende, at Kommissionens konklusion, hvorefter der ikke i fællesskabets interesse forelå tilstrækkelige grunde til at foretage en nærmere undersøgelse af en eventuel overtrædelse af artikel 102 TEUF, var behæftet med en åbenbar fejl.
                        
                     
         
      (1)  Kommissionens forordning (EF) nr. 773/2004 af 7.4.2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123, s. 18).